Държавен вестник, бр. 91, 2012 г., стр. 9

БРОЙ  91	
Д Ъ Р Ж А В Е Н  В Е С Т Н И К 	
СТР.  9  
б) за черен дроб от гъски – не по-малко 
от 400 g.
(3) При нетно тегло на черния дроб, по-
малко от посочените в т. 3, той се насочва за 
преработка.“
§ 11. Член 8а се изменя така:
„Чл. 8а. Етикетирането на птиче месо, раз­
фасовки, заготовки и продукти се извършва 
съгласно изискванията на Наредбата за изис­
кванията за етикетирането и представянето на 
храните. На етикета на всяка опаковка задъл­
жително се посочва и следната информация:
1. наименование на кланицата или транжор­
ната и търговска марка, ако е регистрирана;
2. ветеринарен регистрационен номер на 
кланицата или транжорната;
3. наименование на вида птиче месо;
4. тегло – нето;
5. „използвай преди“ или „най-добър до“ 
съгласно изискванията на Наредбата за из­
искванията за етикетирането и представянето 
на храните;
6. условия на съхранение;
7. означение на термичното състояние (пряс­
но, замразено, бързо замразено);
8. клас (клас „А“ или клас „Б“) за птичи 
трупове и разфасовки;
9. метод на охлаждане: 
а) въздушно – охлаждане на птичи трупове 
със студен въздух;
б) въздушно-душово – охлаждане на птичи 
трупове със студен въздух и оросяване със 
студена вода;
в) охлаждане чрез потапяне – охлаждане на 
птичи трупове в резервоари с вода или вода 
и лед;
10. при цели трупове – начин на предста­
вяне: изкормени, частично изкормени или с 
вътрешности, както и обозначаване липса на 
орган от вътрешностите;
11. при разфасовки – наименование на вида 
на разфасовката, вида на птичето месо, от което 
е направена разфасовката, и дали разфасовките 
се предлагат с кожа или без кожа;
12. при заготовките – наименованието на 
вида на заготовката и означението „заготовка 
от птиче месо“ или „заготовка от прясно птиче 
месо“;
13. при продуктите – наименованието на вида 
на продукта и означението „продукт от птиче 
месо“ или „продукт от прясно птиче месо“;
14. означение на страната на произход;
15. означение на действащата за съответния 
продукт технологична документация.“
§ 12. Член 8б се изменя така:
„Чл. 8б. (1) На етикета на всяка опаковка 
с птиче месо могат да се посочат и следните 
незадължителни означения:
1. начин на хранене и отглеждане, ако са 
изпълнени изискванията за отглеждане съгласно 
приложение № V на Регламент (ЕО) № 543/2008;
2. „добито от гъски и патици, отглеждани 
за производство на черен дроб“ – когато е по­
лучено от патици и гъски, предназначени за 
производство на черен дроб и отглеждани при 
спазване на изискванията по чл. 11, т. 1, букви 
„в“, „г“ и „д“ на Регламент (ЕО) № 543/2008.
(2) Означаването на възрастта при клане 
или продължителността на периода на угоява­
не се допуска, ако са спазени изискванията за 
начин на отглеждане и за възраст не по-малка 
от посочената в приложение № V на Регламент 
(ЕО) № 543/2008.“ 
§ 13. Създават се чл. 8в, 8г и 8д:
„Чл. 8в. Опаковките трябва да съдържат един 
птичи труп или една или няколко разфасовки 
или заготовки или продукти от птиче месо от 
един тип и вид птици. Предлагат се на пазара 
като замразени или бързо замразени.
Чл. 8г. (1) Информацията за метода на охлаж­
дане по чл. 8а, т. 11 на суровината се посочва 
и върху етикета на заготовките и продуктите 
от птиче месо.
(2) При етикетирането на заготовките и 
продуктите от птиче месо се спазват изисква­
нията по чл. 8а и разпоредбите на Наредбата за 
изискванията за етикетирането и представянето 
на храните.
(3) Преводът на наименованията на птичето 
месо, разфасовките, заготовките, продуктите и 
вътрешности от домашни птици, произведени 
извън територията на Република България и 
предлагани на българския пазар, трябва да е 
съобразен с наредбата.
Чл. 8д. (1) Българската агенция по безопас­
ност на храните поддържа списък на кланиците, 
които маркират върху опаковките си начина 
на отглеждане и хранене на птиците.
(2) Кланиците по ал. 1, производителите, 
които доставят птиците, производителите и 
доставчиците на фуражни смески и люпилните, 
които произвеждат еднодневни пилета, подле­
жат на проверка в съответствие с чл. 12, т. 5 
на Регламент (ЕО) № 543/2008. 
(3) Обектите по ал. 2 водят дневници, съдър­
жащи данните, посочени в чл. 12 на Регламент 
(ЕО) № 543/2008. Данните в дневниците се 
съхраняват не по-малко от 6 месеца.“
§ 14. Членове 9а, 10а, 11а, 11б и 11в се 
отменят.
§ 15. Член 12 се изменя така:
„Чл. 12. (1) Птичето месо се окачествява от 
окачествители, притежаващи свидетелство за 
успешно завършен курс на обучение за ока­
чествители на месо от домашни птици. 
(2) Окачествители могат да бъдат лица, 
навършили 18 години, със завършено средно 
образование и придобили правоспособност при 
условията и по реда на тази наредба.“
§ 16. Член 13 се изменя така:
„Чл. 13. (1) Кандидатите за окачествители 
се обучават от Селскостопанската академия и/
или продуктовия борд въз основа на изготвена 
от тях програма, одобрена от министъра на 
земеделието и храните.
(2) Програмата за обучение и за провеждане 
на изпит включва теоретична и практическа 
част относно производство, окачествяване, 
съхранение и предлагане на пазара на птичи 
трупове, разфасовки, заготовки, продукти от 
птиче месо и вътрешности.“